stanford-oval/wikipedia huggingface dataset:
ชิคเก้น รัน วิ่ง...สู้...กระต๊ากสนั่นโลก

| ชิคเก้น รัน วิ่ง> ..สู้...กระต๊ากสนั่นโลก |
| --- | --- |
Film poster for Chicken Run
กำกับ: Peter Lord   Nick Park
เขียนบท: Peter Lord   Nick Park   Karey Kirkpatrick
อำนวยการสร้าง: Nick Park   Peter Lord   David Sproxton
นักแสดงนำ: Mel Gibson   Julia Sawalha Miranda Richardson   Benjamin Whitrow   Timothy Spall   Phil Daniels   Jane Horrocks   Tony Haygarth
ดนตรีประกอบ: Harry Gregson-Williams and John Powell
ผู้จัดจำหน่าย: Pathé (Europe)  DreamWorks (North America)
วันฉาย: 23 กรกฎาคม, พ.ศ. 2543
ความยาว: 84 นาที
ประเทศ:  United Kingdom
ภาษา: อังกฤษ
ทุนสร้าง: 45 ล้านดอลลาร์สหรัฐ
ทำเงิน: 225 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
ชิคเก้น รัน วิ่ง...สู้...กระต๊ากสนั่นโลก (อังกฤษ: Chicken Run) เป็นภาพยนตร์แอนิเมชันจากสหราชอาณาจักร ที่ทำในรูปแบบสตอปโมชัน ทำโดยสตูดิโอที่ชื่อว่า อาร์ดแมน แอนิเมชันส์ สตูดิโอส์
เนื้อเรื่องย่อ

วันหนึ่งในประเทศอังกฤษ พวกไก่ต่างพากันหลบหนีในฟาร์มที่มีชื่อว่า ฟาร์ม ทวิตตี้ แต่โชคร้ายมีชาวนาและพร้อมด้วยสุนัขของเขาต้อนพวกไก่ให้กลับไปที่ฟาร์มเดิม และ จิงเจอร์ ก็ได้มาพบกับคุณนาย ทวิตตี้ และห้ามไม่ให้ไก่ตัวอื่นๆหนีไป เช้าวันรุ่งขึ้นขณะที่หัวหน้าฝูงไก่ได้ออกมาเข้าแถวเรียงกันเพื่อที่จะให้ ทวิตตี้ ได้คัดเลือกว่าจะออกไข่มากที่สุด แต่แล้วคุณนายทวิตตี้ได้เลือก เอฟวีน่า ที่ออกไข่ไม่หมด และได้ไปตัดหัวไก่เพื่อจะไปเป็นอาหาร
จิงเจอร์ได้ตัดสินใจที่จะหาทางหลบหนีไปจากฟาร์มให้ได้ คืนวันหนึ่งจิงเจอร์ได้พบกับสิ่งที่ลอยมาอยู่บนท้องฟ้านั่นก็คือ ร็อคกี้ เจ้าโต้งอเมริกา ที่มาจากโรงละครสัตว์ และแล้วรถของคณะละครสัตว์ก็เอาสิ่งประดิษฐ์ที่เอาเป็นพายไก่ของฟาร์มต่อมา จิงเจอร์ ได้ถูกจับโดย คุณนายทวิตตี้และร็อคกี้ก็ตามไปด้วย ร็อคกี้ได้ช่วยเหลือจิงเจอร์และหนีไปด้วยกัน และแล้ววันต่อมาร็อคกี้หนีออกไปข้างนอกฟาร์ม จิงเจอรเธอได้พบกับเหรียญของทหารอากาศ และต่อภาพโปสเตอร์ของขณะละครสัตว์
วันต่อมาพวกไก่จึงประดิษฐ์เครื่องบินขึ้นมา ระหว่างเครื่องบินกำลังเคลื่อนที่อยู่ ก็ได้พบกับคุณ ทวีตี้ ได้มาขวางทางไว้ เขาเห็นเครื่องบินได้แล้วเขาก็สลบไป และได้จิงเจอร์ได้ช่วยดึงให้สะพานบินขึ้นแต่ได้พบกับคุณนายทวิตตี้ และแล้วร็อคกี้ก็กลับมาอีกครั้ง แล้วทั้งสองก็นั่งเครื่องบินไป และแล้วก็มีอะไรบางอย่างสั่นสะเทือน คุณนายทวิตตี้ที่ติดตามไก่มา ที่จะทางกำจัดคุณนายทวิตตี้ และร็อคกี้ก็ยิงไข่ของหนูมายิงหน้าทวิตตี้ ยิงไปจนหมดกระสุนไข่ พอคุณนายทวิตตี้จะตัดหัวจิงเจอร์ จิงเจอร์ก็ได้หาวิธิที่จะตัดเชือกนี่ให้ขาด จนร็อคกี้นึกว่าจิงเจอร์ ถูกตัดหัวไปแล้ว แต่เธอยังไม่ตาย คุณนายทวิตตี้ร่วงไปในเครื่องที่ประดิษฐ์พายไก่จนพัง และแล้วพวกไก่ก็หนีจากฟาร์มได้อย่างอิสรภาพ
ดูเพิ่ม

Official UK web site เก็บถาวร 2006-03-01 ที่ เวย์แบ็กแมชชีน
Chicken Run ที่อินเทอร์เน็ตมูวีเดตาเบส
| ด ค กอาร์ดแมน แอนิเมชันส์ |
| --- | --- |
ผลงานด้านภาพยนตร์
ภาพยนตร์สั้น:  Animated Conversations Down and Out (1977)  Confessions of a Foyer Girl (1978)  Conversation Pieces On Probation (1983)  Sales Pitch (1983)  Sweet Disaster: Babylon (1986)  Sledgehammer (1986)  My Baby Just Cares for Me (1987)  Barefootin' (1987)  A Grand Day Out (1989)  Lip Synch Creature Comforts (1989)  Going Equipped (1990)  War Story (1989)  Ident (1990)  Next (1990)  Rex the Runt: How Dinosaurs Became Extinct (1991)  Rex the Runt: Dreams (1991)  Adam (1992)  Never Say Pink Furry Die (1992)  Loves Me, Loves Me Not (1992)  Not Without My Handbag (1993)  The Wrong Trousers (1993)  Pib and Pog (1995)  A Close Shave (1995)  Rex the Runt: North by North Pole (1996)  Wat's Pig (1996)  Pop (1996)  Owzat (1997)  Stage Fright (1997)  Humdrum (1998)  Al Dente (1998)  Viva Forever (1998)  Minotaur and Little Nerkin (1999)  The Deadline (2001)  Len's Lens (2002)  Angry Kid: Who do you think you are? (2004)  The Pearce Sisters (2007)  A Matter of Loaf and Death (2008)  Dot (2010)  Gulp (2011)  Timmy Time – Timmy's Christmas Surprise (2011)  Timmy Time – Timmy's Seaside Rescue (2012)  Wallace & Gromit's Jubilee Bunt-a-thon (2012)  A Pig's Tail (2012)  The Pirates!: So You Want to Be a Pirate! (2012)  Darkside trailer (2013)  Sphere (2013)  Ray's Big Idea (2014)  Special Delivery (2015)  Shaun the Sheep: The Farmer's Llamas (2015)  Robin Robin (2021)  Shaun the Sheep: The Flight Before Christmas (2021)  Star Wars: Visions: I Am Your Mother (2023) 
ภาพยนตร์ชุดทางโทรทัศน์ / ซีรีย์กางเกงขาสั้น:  Animated Conversations (1977–78)  The Amazing Adventures of Morph (1980–81)  Conversation Pieces (1983–84)  Pee-wee's Playhouse (1986, การ์ตูนเรื่องเพนนี, ซีซั่น 1 เท่านั้น)  Lip Synch (1989)  The Morph Files (1996)  Rex the Runt (1998–2001)  Angry Kid (1999–2019)  Wallace & Gromit's Cracking Contraptions (2002–03)  Creature Comforts (2003–07) episodes  Planet Sketch (2005-07)  Purple and Brown (2005–08)  Pib and Pog (2006)  แกะซ่าฮายกก๊วน (2007–ปัจจุบัน) ตอน  Chop Socky Chooks (2007–08)  ทิมมี่ไทม์ ช่วงเวลาหรรษาของทิมมี่ (2009–12) ตอน  Wallace & Gromit's World of Invention (2010)  ก๊วนกระป๋องจอมซน (2011–ปัจจุบัน)  DC Nation Shorts: DC's World's Funnest (2012–14)  Counterfeit Cat (2016–17)  Star Wars: Visions ("I Am Your Mother"; 2023) 
ภาพยนตร์สารคดี:  ชิคเก้น รัน วิ่ง...สู้...กระต๊ากสนั่นโลก (2000)  กู้วิกฤตป่วน สวนผักชุลมุน (2005)  หนูไฮโซ ขอเป็นฮีโร่สักวัน (2006)  ของขวัญจานด่วน ป่วนคริสต์มาส (2011)  กองโจรสลัดหลุดโลก (2012)  แกะซ่าฮายกก๊วน มูฟวี่ (2015) accolades  เออร์ลี่ แมน (2018)  เจ้าแกะน้อยกับผู้มาเยือน (2019)  ชิคเก้น รัน วิ่ง...สู้...กระต๊ากสนั่นโลก 2 (2023)  วอลเลซ & กรอมมิท: แค้นติดปีก (2024) 
แฟรนไชส์:  Morph (1977–ปัจจุบัน)  Creature Comforts (1989–2011)  วอลเลซแอนด์กรอมมิท (1989–ปัจจุบัน)  Angry Kid (1998–2019)  ชิคเก้น รัน วิ่ง...สู้...กระต๊ากสนั่นโลก (2000–ปัจจุบัน)  แกะซ่าฮายกก๊วน (2007–ปัจจุบัน) 
ประชากร:  ปีเตอร์ ลอร์ด  นิค พาร์ค  เดวิด สโปรกซ์ตัน
ชิคาโก (ภาพยนตร์)

| ชิคาโก |
| --- | --- |
โปสเตอร์ภาพยนตร์
กำกับ: Rob Marshall
สร้างจาก: ละครเวทีเรื่อง Chicago โดย John Kander และ Fred Ebb
อำนวยการสร้าง: Martin Richards
นักแสดงนำ: Renée Zellweger Catherine Zeta-Jones Richard Gere Queen Latifah John C. Reilly Taye Diggs Christine Baranski
กำกับภาพ: Dion Beebe
ตัดต่อ: Martin Walsh
ดนตรีประกอบ: John Kander (music) Fred Ebb (lyrics) Danny Elfman (score)
ผู้จัดจำหน่าย: Miramax Films
วันฉาย: 27 ธันวาคม ค.ศ. 2002 (จำกัดโรง) 24 มกราคม ค.ศ. 2003 (ทั่วโลก)
ความยาว: 113 นาที
ประเทศ: สหรัฐอเมริกา เยอรมนี
ภาษา: ภาษาอังกฤษ
ทุนสร้าง: $45,000,000
ทำเงิน: $306,776,732
ชิคาโก (อังกฤษ: Chicago) เป็นภาพยนตร์เพลงดัดแปลงจาก ละครเพลงเสียดสีสังคมชื่อเดียวกัน  กำกับและออกแบบท่าเต้นโดย ร็อบ มาร์แชลล์ และบทภาพยนตร์โดย บิลล์ คอนดอน ออกฉายครั้งแรกในวันที่ 27 ธันวาคม ค.ศ. 2002 แบบจำกัดโรงภาพยนตร์  หลังจากได้รับรางวัลออสการ์จึงนำกลับมาฉายทั่วโลกจนประสบความสำเร็จทางรายได้อย่างมาก  เนื้อหากล่าวถึงเรื่องอื้อฉาวในยุครุ่งเรืองของเพลงแจ๊สในชิคาโกและเหล่าคนดังที่ทยอยกันแจ้งเกิดกันอย่างรวดเร็วแต่ในขณะเดียวกันก็เสื่อมความนิยมเร็วด้วยเช่นกัน
เรื่องย่อ

ร็อกซี่ ฮาร์ท(เรเน เซลเวเกอร์)ฆ่าชู้รักของเธอตาย และถูกตำรวจจับเข้าคุกในคืนเดียวกัน อีกทั้งเธอยังรับรู้ว่าเธอจะต้องถูกประหารชีวิตโดยการแขวนคอทำให้เธอเศร้าใจ ในคุกเธอได้พบกับเวลม่า เคลลี่(แคเธอรีน ซีตา-โจนส์)นักเต้นคนดังของชิคาโกที่ถูกจับในข้อหาฆาตกรรม ในเวลาต่อมาร็อกซี่ได้ติดต่อกับบิลลี่ ฟรินท์(ริชาร์ด เกียร์)ทนายความมากฝีมือที่ไม่เคยแพ้คดีความ  เป็นผู้ทำคดีให้เธอพ้นผิด ในขณะเดียวกันร็อกซี่กลายเป็นคนมีชื่อเสียงทั้งๆที่ยังติดคุกและเริ่มหลงตัวเอง จนกระทั่งชื่อเสียงของร็อกซี่บดบังรุ่นพี่อย่างเวลม่าที่รู้สึกอิจฉาร็อกซี่และต้องการให้ตัวเธอกลับมาโด่งดังอีกครั้ง  ในชิคาโกที่ไม่เคยมีอะไรยั่งยืน
รางวัล

ภาพยนตร์ประสบความสำเร็จทั้งรายได้และคำวิจารณ์ รวมทั้งรางวัลออสการ์  6 สาขาในปี  2003  ได้แก่ สาขาภาพยนตร์ยอดเยี่ยม, นักแสดงสมทบหญิงยอดเยี่ยม, ออกแบบเครื่องแต่งกายยอดเยี่ยม, ลำดับภาพยอดเยี่ยม, บันทึกเสียงยอดเยี่ยม และ กำกับศิลป์ยอดเยี่ยม
จุดเด่น

ภาพยนตร์เพลงเรื่องแรกที่ได้รับรางวัลภาพยนตร์ยอดเยี่ยมถัดจากเรื่อง Oliver! ในปี 1968
ใช้เพลงดำเนินเรื่องและเล่าความหลังของตัวละคร  โดยเฉพาะเพลงที่มีชื่อเสียงคือ Cell Block Tango ที่เวลม่า ขับร้องในคุกร่วมกับนักโทษอีก 5คน เกี่ยวกับสาเหตุที่ทำให้พวกเธอต้องมารวมกันที่แห่งนี้
ชาแดง

ระวังสับสนกับ ชาดำ
ชาแดง
ไร่ชาในชวา อินโดนีเซีย
ชาแดง  (จีน: 紅茶, hóngchá, [xʊ̌ŋʈʂʰǎ]) หรือ ชาดำ  (อังกฤษ: black tea) เป็นชาประเภทหนึ่งมีกระบวนการหมักที่ยาวนานมากกว่าชาอูหลง ชาเขียวและชาขาว ชาแดงมีรสชาติที่เข้มข้นที่สุดจากประเภทของชาทั้งหมด โดยส่วนมากผลิตจากต้นชาสายพันธุ์อินเดีย (C. sinensis subsp. assamica )
ในภาษาทางตะวันตกเรียกในความหมายว่า "ชาดำ" (อังกฤษ: black tea, ฝรั่งเศส: thé noir, เยอรมัน schwarzer Tee, สเปน: té negro, โปรตุเกส chá preto, อิตาลี: tè nero, เวียดนาม: trà đen) แต่ในภาษาจีนและภาษาอื่น ๆ ทางเอเชียเรียกในความหมายว่า "ชาแดง" (จีน: 紅茶 hóngchá, ญี่ปุ่น: 紅茶 kōcha, เกาหลี: 홍차 hongcha, เบงกอล: লাল চা Lal cha, อัสสัม: ৰঙা চাহ Ronga sah) เนื่องมาจากสีของน้ำชาที่ผ่านการต้ม
ชาเบลนด์

ชาเบลนด์ (อังกฤษ: Blends) คือชาที่เกิดจากการนำใบชาตั้งแต่สองชนิดมาผสมเข้าด้วยกันหรือเป็นการผสมส่วนผสมอื่น ๆ ที่มิใช่ชาเช่นดอกไม้ น้ำมันหอม ผลไม้แห้ง ซึ่งส่งผลให้ชาเกิดกลิ่นและรสชาติที่แตกต่างไปจากเดิม มีจุดประสงค์เพื่อเพิ่มรสชาติหรือเพื่อเป็นการเฉลิมฉลองเป็นกรณีพิเศษ นอกจากนี้มีชาอีกหลายตัวที่ถูกปรุงแต่งขึ้นมาใหม่เช่น ชาปรินซ์ ออฟ เวลส์ (อังกฤษ: Prince of Wales tea) ซึ่งเป็นชาที่ปรุงแต่ขึ้นเพื่อเจ้าชายเอ็ดเวิร์ดแห่งเวลส์ และชาเอิร์ลเกรย์ซึ่งปรุงแต่งขึ้นเพื่อเป็นเกียรติแก่ ชาลส์ เกรย์ เอิร์ลเกรย์ที่ 2 เป็นต้น
| ชื่อ | รายละเอียด |
| --- | --- |
เอิร์ลเกรย์: ชาแดงผสมกับน้ำมันมะกรูด
อิงลิชเบรกฟาสต์: เกิดจากการผสมชาอัสสัม ชาซีลอนและชาเคนยา นิยมทานคู่กับนมและน้ำตาล
อิงลิชอาฟเตอร์นูน: เป็นชาที่มีส่วนผสมของชาหลายชนิด แต่หลัก ๆ จะเป็นการผสมกันระหว่าง ชาอัสสัม , ชาซีลอน, ชาอัฟริกัน หรือ ชาเคนย่า
ไอริชเบรกฟาสต์: ชาไอริชเบรกฟาสต์จะมีความเข้มข้นกว่าชาอิงลิชเบรกฟาสต์ เนื่องจากมีส่วนผสมของชาอัสสัมที่มากกว่า
มสาลาจาย: เป็นชาแดงที่ผสมกับเครื่องเทศต่าง ๆ มีกลิ่นหอมเครื่องเทศ
การผลิต

ผู้ผลิตชาแดงรายใหญ่ของโลกได้แก่
| บริษัท | ชื่อการค้า | ส่วนแบ่งการตลาด |
| --- | --- | --- |
| ยูนิลีเวอร์ | ลิปตัน | 17.6% |
| ยูนิลีเวอร์ | พีจี ทิปส์ | 17.6% |
| Associated British Foods | ทไวนิงส์ | 4.4% |
| Tata Global Beverages | เท็ทลีย์ | 4.0% |
ชาเอิร์ลเกรย์
ตราสัญลักษณ์ทไวนิงส์
ชิว อี้ เวย์

ชิว อี้ เวย์ (จีน: 周贻尉; พินอิน: Zhōu Yí Wèi; อังกฤษ: Chew Yi Wei; 16 ตุลาคม ค.ศ. 1995 —) เป็นนักกระโดดน้ำชายจากประเทศมาเลเซีย
แหล่งข้อมูลอื่น

ประวัติ เก็บถาวร 2020-09-19 ที่ เวย์แบ็กแมชชีน ค้นหาจาก glasgow2014.com
ชีน

ชีน (อังกฤษ: Shin) เป็นอักษรตัวที่ 21 ของอักษรตระกูลเซมิติก ได้แก่อักษรฟินิเชีย อักษรอราเมอิก อักษรฮีบรู ש‎ และอักษรอาหรับ ﺵ‎ ใช้แทนเสียงไม่ก้อง ออกตามไรฟัน [ʃ] หรือ [s] อักษรฟินิเชียตัวนี้พัฒนาไปเป็นอักษรกรีก Σ อักษรละติน S และอักษรซีริลลิก С และ Ш และอาจไปเป็นอักษร Sha ในอักษรกลาโกลิติก  มาจากอักษรคานาอันไนต์ที่มาจากไฮโรกลิฟรูปพระอาทิตย์ ซึ่งใช้แทนเสียง [ʃ]
ชาวเคลต์

การกระจายของชาวเคลต์ในทวีปยุโรป : 

  อาณาบริเวณหลักในฮัลชตัท ในคริสต์ศตวรรษที่ 6 ก่อนคริสต์ศักราช
  ช่วงที่ชาวเคลต์ขยายตัวมากในคริสต์ศตวรรษที่ 3 ก่อนคริสต์ศักราช
  บริเวณลูซิทาเนียในไอบีเรียที่ไม่ทราบแน่ว่ามีหรือไม่
   "ชาติเคลต์ทั้งหก" ที่รวมผู้พูดภาษากลุ่มเคลต์มาเป็นสมัยใหม่สมัยต้น
  บริเวณที่ยังมีการใช้ภาษากลุ่มเคลต์อย่างกว้างขวางในปัจจุบัน
เคลต์ หรือ เซลต์ (อังกฤษ: Celts; ออกเสียง: /kelts/ หรือ /selts/) เป็นคำที่ใช้เรียกชนยุโรปที่เดิมพูดหรือยังพูดภาษากลุ่มเคลต์ (Celtic languages) นอกจากนั้นก็ยังเป็นคำที่ใช้ในความหมายกว้าง ๆ ในการบรรยายผู้ที่สืบเชื้อสายมาจากชาวเคลต์ที่ยังคงรักษาวัฒนธรรมเคลต์อยู่
เคลต์ในประวัติศาสตร์เป็นกลุ่มชนหลายกลุ่มในยุคเหล็กยุโรป อารยธรรมเคลต์ดั้งเดิมเริ่มก่อตั้งในสมัยต้นยุคเหล็กในตอนกลางของทวีปยุโรป (สมัยวัฒนธรรมฮัลชตัทที่ตั้งชื่อตามบริเวณที่เป็นออสเตรียปัจจุบัน) พอมาถึงปลายยุคเหล็ก (สมัยลาแตน) เคลต์ก็ขยายตัวไปในดินแดนต่าง ๆ ที่รวมทั้งทางตะวันตกที่ไปถึงไอร์แลนด์และคาบสมุทรไอบีเรีย ทางตะวันออกไปสุดที่กาเลเชีย (Galatia) (กลางอานาโตเลีย) และทางเหนือสุดที่สกอตแลนด์
หลักฐานแรกที่บ่งถึงภาษาเคลต์อยู่ในคำจารึกในภาษาเลพอนติค (Lepontic language) จากคริสต์ศตวรรษที่ 6 กลุ่มภาษาเคลต์ภาคพื้นยุโรปมีหลักฐานเฉพาะชื่อสถานที่ กลุ่มภาษาเคลต์หมู่เกาะ (Insular Celtic) ปรากฏในหลักฐานจากคริสต์ศตวรรษที่ 4 ในคำจารึกออกัม (Ogham inscription) อารยธรรมทางวรรณกรรมเริ่มด้วยการใช้ภาษาไอริชเก่าตั้งแต่ราวคริสต์ศตวรรษที่ 8 วรรณกรรมไอริชสมัยต้น เช่น "Táin Bó Cúailnge" มีหลักฐานมาจนถึงฉบับแก้ในคริสต์ศตวรรษที่ 12
เมื่อมาถึงต้นคริสต์ศตวรรษที่หนึ่งหลังการขยายดินแดนของจักรวรรดิโรมันและสมัยการย้ายถิ่นฐาน (Migration Period) ของกลุ่มชนเจอร์แมนิกแล้ว อารยธรรมเคลต์ก็จำกัดอยู่แต่เพียงหมู่เกาะบริติช (ภาษาเคลต์เกาะ) และภาษาเคลต์ยุโรปก็หยุดใช้กันไปในคริสต์ศตวรรษที่ 6 เคลต์เกาะที่ว่าหมายถึงดินแดนรอบทะเลไอริช รวมทั้งคอร์นวอลล์และเบรอตาญบนสองฝั่งของช่องแคบอังกฤษ
ดูเพิ่ม

ประวัติศาสตร์ยุโรป
ประวัติศาสตร์อังกฤษ
ประวัติศาสตร์เยอรมนี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เคลต์
 วิกิมีเดียคอมมอนส์มีสื่อเกี่ยวกับ ศิลปะเคลต์
 วิกิมีเดียคอมมอนส์มีสื่อเกี่ยวกับ แผนที่เกี่ยวกับเคลต์
 วิกิมีเดียคอมมอนส์มีสื่อเกี่ยวกับ วัฒนธรรมฮัลชตัท
ที่ตั้งถิ่นฐานของชาวเคลต์ในคอร์นวอลล์
หินทูโรตกแต่งด้วยลวดลายเคลต์ที่หมู่บ้านบุลลอนในไอร์แลนด์
อารยธรรมฮัลชตัทและวัฒนธรรมลาแตนโดยทั่วไป 
  ศูนย์กลางอาณาบริเวณฮัลชตัท (HaC, 800 ปีก่อน ค.ศ.) สีเหลือง
  บริเวณต่อมาที่ได้รับอิทธิพลของฮัลชตัท (ราว 500 ปีก่อน ค.ศ., HaD) สีเหลืองอ่อน
  ศูนย์กลางอาณาบริเวณลาแตน (450 ปีก่อน ค.ศ.) สีเขียว
  บริเวณต่อมาที่ได้รับอิทธิพลของลาแตน (ราว 50 ปีก่อน ค.ศ.) สีเขียวอ่อน 
อาณาบริเวณของกลุ่มเคลต์สำคัญ ๆ ของปลายสมัยลาแตนมีชื่อระบุไว้
ชีนา อีสตัน

นักดนตรี
ชีนา อีสตัน (อังกฤษ: Sheena Easton) เกิดเมื่อวันที่ 27 เมษายน ค.ศ. 1959 เป็นนักร้อง นักแสดงชาวสก็อต มีชื่อเสียงจากตอนในรายการโทรทัศน์สหราชอาณาจักรชุด The Big Time ซึ่งบันทึกเรื่องราวความพยายามในการเซ็นสัญญาแผ่นเสียง จนเธอได้เซ็นสัญญากับอีเอ็มไอ
อีสตันถือเป็นศิลปินหญิงจากสหราชราชอาณาจักรคนเดียวที่มีสองซิงเกิล ("9 to 5" – หรืออีกชื่อในสหรัฐอเมริกาว่า "Morning Train" – และ "Modern Girl") ที่ติดชาร์ตท็อป 10 ในสหราชอาณาจักรในเวลาเดียวกัน โดยในสหราชอาณาจักรเธอมีซิงเกิลติดท็อป 40  อยู่ 8 ซิงเกิลและ มี 3 อัลบั้มที่ติดท็อป 40 อัลบั้ม
อีสตันยังได้รับรางวัลแกรมมี่มาแล้ว 2 ครั้งและมียอดขาย 4 ล้านชุดอัลบั้ม เฉพาะในสหรัฐอเมริกาอย่างเดียว และ 20 ล้านชุดทั่วโลก เธอมีผลงานสตูดิโออัลบั้ม 16 ชุด ออกซิงเกิล 23 ซิงเกิล ซึ่งติดท็อป 40 ในบิลบอร์ดฮ็อต 100 อยู่ 15 ซิงเกิล ชีนา อีสตันยังถือเป็นศิลปินคนเดียวในสถิติชาร์ตบิลบอร์ตที่ติดท็ฮป 3 ในชาร์ตหลักอย่าง อเดาต์คอนเทมโพแรรี,แดนซ์, ป็อป, คันทรี และอาร์แอนด์บี
ชิลเดรนออฟเดอะเกรฟ

ชิลเดรนออฟเดอะเกรฟ (อังกฤษ: Children of the Grave) เป็นเพลงของวงเฮฟวีเมทัล แบล็ค ซับบาธ จากอัลบั้ม Master of Reality ในปีค.ศ. 1971 เพลงนี้ยังมีรูปแบบการต่อต้านสงครามเช่นเดียวกับเพลง  "War Pigs" และ "Electric Funeral"จากอัลบั้ม Paranoid เพลงนี้แต่งจากความคิดของ Geezer Butler สื่อถึงความสงบ ไม่ใช้ความรุนแรง
รายชื่อซิงเกิล

Children of the Grave - 5:49
Children of the Grave (แก้ไข) -3:50
ชิปกับเดล

| ชิปกับเดล |
| --- | --- |
ปรากฏครั้งแรก: ดั้งเดิม: Private Pluto (1943) ทางการ: Chip an' Dale (1947)
สร้างโดย: บิลล์ จัซทิช
ให้เสียงโดย: ชิป: Jimmy MacDonald (1943–1960) Helen Silbert (1956) Tress MacNeille (1988–ปัจจุบัน) เดล: Dessie Flynn (1943–1960) Dessie Miller (1952) Corey Burton (1988–ปัจจุบัน)
พัฒนาโดย: Jack Hannah
ข้อมูลตัวละครในเรื่อง
นามแฝง: The Lone Chipmunks The Rescue Rangers
เผ่าพันธุ์: ชิปมังก์
เพศ: ชาย
ชิป กับ เดล (อังกฤษ: Chip 'n' Dale) เป็นตัวละครพี่น้องตัวชิปมังก์สองตัว สร้างสรรค์โดยวอลท์ ดิสนีย์ โปรดักชัน ในปี ค.ศ. 1943 ชื่อของชิปกับเดลเป็นการล้อมาจากชื่อของโทมัส ชิปเพนเดล ช่างทำตู้และนักออกแบบเฟอร์นิเจอร์ชื่อดังในศตวรรษที่ 18 ซึ่งมาจากคำแนะนำของบิลล์ "เทกซ์" เฮนสัน สตอรี่อาร์ทติสต์ที่สตูดิโอ
ในสองตัวนี้ ชิปมีนิสัยที่รอบคอบระมัดระวังและมีความคิดวางแผนอย่างมีหลักการ ส่วนเดลมีนิสัยตรงกันข้าม คือมีนิสัยสบาย ๆ หุนหันพลันแล่น และมีอารมณ์ขันสูงมาก ชิปและเดลมีลักษณะภายนอกที่คล้ายกันมาก แต่ก็มีจุดที่สามารถแยกแยะได้ คือชิปมีจมูกขนาดเล็กสีดำ (ซึ่งมีลักษณะคล้ายช็อกโกแลตชิป เข้ากับชื่อ "ชิป") และมีฟันบนที่ยื่นออกมาสองซี่อยู่ตรงกลาง ส่วนเดลมีจมูกขนาดใหญ่สีแดง และมีฟันบนสองซี่ที่ยื่นออกมาอยู่ห่างกัน นอกจากนี้ชิปจะมีขนบนหัวที่เรียบ ส่วนขนของเดลจะฟูมากกว่า
ในการ์ตูนส่วนใหญ่ ชิปกับเดลมีฐานะเป็นคู่ปรับของพลูโต มิกกี้ เมาส์ หรือโดนัลด์ ดั๊ก ชิปกับเดลได้มีซีรีส์เป็นของตัวในทศวรรษ 1950 แต่มีการ์ตูนเพียงสามเรื่องที่ขึ้นหัวด้วยชื่อชิปกับเดล ได้แก่ Chicken in the Rough (ค.ศ. 1951), Two Chips and a Miss (ค.ศ. 1952) และ The Lone Chipmunks (ค.ศ. 1954) ชิปกับเดลได้รับการเสนอชื่อเข้าชิงรางวัลออสการ์สาขาภาพยนตร์แอนิเมชันขนาดสั้น 3 ครั้งในช่วงระยะเวลา 4 ปี ได้แก่ ในปี ค.ศ. 1946 จากเรื่อง Squatter's Rights (ในฐานะคู่ปรับของมิกกี้และพลูโต), ในปี ค.ศ. 1947 จากเรื่อง Chip an' Dale และในปี ค.ศ. 1949 จากเรื่อง Toy Tinkers (ทั้งสองเรื่องในฐานะคู่ปรับของโดนัลด์ ดั๊ก)
รายชื่อการ์ตูนสั้นของชิปกับเดล

ชิปกับเดลปรากฏในการ์ตูนสั้น 23 เรื่องดังต่อไปนี้
| # | ชื่อเรือง | วันเปิดตัว | ผู้เขียน |
| --- | --- | --- | --- |
| 1 | Private Pluto | 2 เมษายน 1943 | Clyde Geronimi |
| 2 | Squatter's Rights | 7 มิถุนายน 1946 | Jack Hannah |
| 3 | Chip an' Dale | 28 พฤศจิกายน 1947 | Jack Hannah |
| 4 | Three for Breakfast | 5 พฤศจิกายน 1948 | Jack Hannah |
| 5 | Winter Storage | 3 มิถุนายน 1949 | Jack Hannah |
| 6 | All in a Nutshell | 2 กันยายน 1949 | Jack Hannah |
| 7 | Toy Tinkers | 16 ธันวาคม 1949 | Jack Hannah |
| 8 | Crazy Over Daisy | 25 มีนาคม 1950 | Jack Hannah |
| 9 | Trailer Horn | 28 เมษายน 1950 | Jack Hannah |
| 10 | Food for Feudin' | 11 สิงหาคม 1950 | Charles Nicholas |
| 11 | Out on a Limb | 15 ธันวาคม 1950 | Jack Hannah |
| 12 | Chicken in the Rough | 19 มกราคม 1951 | Jack Hannah |
| 13 | Corn Chips | 23 มีนาคม 1951 | Jack Hannah |
| 14 | Test Pilot Donald | 8 มิถุนายน 1951 | Jack Hannah |
| 15 | Out of Scale | 2 พฤศจิกายน 1951 | Jack Hannah |
| 16 | Donald Applecore | 8 มกราคม 1952 | Jack Hannah |
| 17 | Two Chips and a Miss | 21 มีนาคม 1952 | Jack Hannah |
| 18 | Pluto's Christmas Tree | 21 พฤศจิกายน 1952 | Jack Hannah |
| 19 | Working for Peanuts | 11 พฤศจิกายน 1953 | Jack Hannah |
| 20 | The Lone Chipmunks | 19 เมษายน 1954 | Jack Kinney |
| 21 | Dragon Around | 16 กรกฎาคม 1954 | Jack Hannah |
| 22 | Up a Tree | 23 กันยายน 1955 | Jack Hannah |
| 23 | Chips Ahoy | 24 กุมภาพันธ์ 1956 | Jack Kinney |
แหล่งข้อมูลอื่น

Chip 'n' Dale Online
Chip on IMDb
Dale on IMDb
Disney Archive Entry
ชิโซไมโคไฟตา

| แบคทีเรีย |
| --- | --- |

Escherichia coli

การจำแนกชั้นทางวิทยาศาสตร์
โดเมน:: Bacteria
หมวด:: ยูแบคทีเรีย

เหนือวงศ์ และ วงศ์
 Actinobacteria Aquificae Bacteroidetes/Chlorobi Chlamydiae/Verrucomicrobia Chloroflexi Chrysiogenetes Cyanobacteria Deferribacteres Deinococcus-Thermus Dictyoglomi Fibrobacteres/Acidobacteria Firmicutes Fusobacteria Gemmatimonadetes Nitrospirae Omnibacteria Planctomycetes Proteobacteria Spirochaetes Thermodesulfobacteria Thermomicrobia Thermotogae
ชิโซไมโคไฟตา (อังกฤษ: Schizomycophyta) เป็นไฟลัมในอาณาจักรมอเนอรา สมาชิกที่เด่นคือแบคทีเรีย
ลักษณะสำคัญ

เซลล์เป็นชนิด โพคาริโอตเซลล์ (Prokariotic cell)
เป็นสิ่งมีชีวิตเซลล์เดียว บางชนิดอยู่เป็นคู่ เป็นกลุ่ม เป็นสาย
เซลล์ประกอบด้วยเยื่อหุ้มเซลล์และผนังเซลล์
มีรูปร่าง 3 แบบ คือ รูปร่างกลม (Coccus) เป็นท่อน (Bacillus) และเป็นเกลียว (Spirillum)
ส่วนใหญ่ดำรงชีพแบบภาวะมีการย่อยสลาย บางส่วนสังเคราะห์อาหารด้วยแสงเองได้ด้วยโครงสร้างที่มีอยู่เรียกว่า Bacteriochlorophyll
มีการสืบพันธุ์แบบไม่อาศัยเพศโดยใช้วิธีการแบ่งเซลล์ออกเป็น2ส่วน หรือการแตกหน่อ หรือการหักสาย
บางชนิดเมื่ออยู่ในภาวะแวดล้อมที่ไม่เหมาะสมจะสร้างเอนโดสปอร์
ชินเอแอนิเมชัน

| --- | --- |

ประเภท: Business corporation
อุตสาหกรรม: Animation studio and production
ก่อตั้ง: 9 กันยายน ค.ศ. 1976
สำนักงานใหญ่: Nishitōkyō, Tokyo
บุคลากรหลัก: Daikichirō Kusube, Founder
เจ้าของ: ทีวี อาซาฮี คอร์เปอร์เรชั่น (100%)
เว็บไซต์: www.shin-ei-animation.jp/
ชินเอแอนิเมชัน (อังกฤษ: Shin-Ei Animation Co., Ltd; ญี่ปุ่น: シンエイ動画株式会社; โรมาจิ: Shin'ei Douga Kabushiki Gaisha) เป็นสตูดิโอแอนิเมชันในประเทศญี่ปุ่น ก่อตั้งขึ้นในวันที่ 9 กันยายน ค.ศ. 1976 ผลงานที่มีชื่อเสียงของชินเอแอนิเมชัน ได้แก่ โดราเอมอน, เครยอนชินจัง เป็นต้น
รายชื่ออนิเมะที่ผลิตโดยชินเอย์แอนิเมชัน

โดราเอมอน
โดราเอมอน ฉบับ 1979 (1979-2005)
โดราเอมอน ฉบับ 2005 (2005-ปัจจุบัน)
เครยอนชินจัง
นินจาฮัตโตริ
ปาร์แมน
21 เอมอน
ฮาเระจอมซ่าส์ กูจังจอมป่วน
อาตาชินจิ ครอบครัวตัวป่วน
​แกล้งนัก รักนะรู้ยัง​​
เธอผู้อันตรายต่อใจผม​
แหล่งข้อมูลอื่น

SHIN-EI ANIMATION Official Site
ชิตโพสติง

มีมชิตโพสต์ที่โพสต์ซ้ำบ่อยครั้ง ("ภาพรีแอค"; "reaction image") มีต้นกำเนิดจากบอร์ด /jp/ (วัฒนธรรมโอตาคุ) ในโฟร์แชน แสดงมาริสะ คิริซาเมะ ตัวละครจากโทโฮโปรเจกต์
ตัวอย่างชิตโพสต์อีกแบบ: ภาพที่ไม่มีอะไรนอกจากข้อความที่พิมพ์มั่วซั่ว
ในวัฒนธรรมอินเทอร์เน็ต ชิตโพสติง (อังกฤษ: shitposting) หรือ แทรชโพสติง (trashposting) เป็นวิธีการใช้ฟอรัมออนไลน์หรือเพจสื่อสังคมเพื่อโพสต์เนื้อหาที่มี "คุณภาพต่ำอย่างอุกอาจ ประชดประชัน และน่าขบขัน" ชิตโพสต์โดยทั่วไปมักออกแบบมาเพื่อเบี่ยงเบนประเด็นการสนทนา หรือทำให้เกิดปฏิกิริยาตอบสนองมากที่สุดโดยใช้ความพยายามน้อยที่สุด สิ่งนี้บางครั้งอาจถึงขั้นมีส่วนให้เป็นสงครามทางอารมณ์ (flame war) แบบประสานงาน เพื่อทำให้ผู้เยี่ยมชมประจำไม่สามารถใช้งานเว็บไซต์ได้
คำนิยามและการใช้งาน

ชิตโพสติงเป็นการยั่วยุทางออนไลน์รูปแบบใหม่ คำศัพท์นี้ปรากฏขึ้นประมาณกลางคริสต์ทศวรรษ 2000 บนอิมเมจบอร์ดอย่างโฟร์แชน Sam Greszes ผู้เขียนให้กับ โพลีกอน เปรียบเทียบชิตโพสติงกับ "ส่วนที่สับสนและไม่มีบริบท" ของดาดา " เป็นการเฉพาะ เพราะมันไม่สมเหตุสมผลมาก จึงถูกมองว่าเป็นผลงานปฏิวัติทั้งทางศิลปะและการเมือง" Greszes เขียนไว้ว่าเป้าหมายของชิตโพสติงคือ "ทำให้ผู้ชม สับสน จากความไร้บริบทจนทำให้พวกเขาหัวเราะหรือยิ้ม"
ศาสตราจารย์เกร็ก บาร์ตัน ผู้เชี่ยวชาญด้านการก่อการร้ายที่มหาวิทยาลัยดีกิน กล่าวว่า ชิตโสติงที่เหยียดเชื้อชาติเป็นเรื่องปกติในอินเทอร์เน็ตและเป็นช่องทางให้ผู้คนเชื่อมต่อและดึงดูดความสนใจ เขากล่าวว่า "สิ่งสำคัญเกี่ยวกับสื่อสังคมคือวงสังคม คุณต้องการคำติชม ต้องการให้ผู้คนชอบในสิ่งที่คุณทำ ไม่ว่าจะเป็นอินสตาแกรมหรือเฟสบุ๊ก ชิตโพสติงเป็นเรื่องเกี่ยวกับการสร้างโปรไฟล์ของคุณ การได้รับการตอบกลับ และยิ่งคุณสามารถประชดประชันและตลกได้มากเท่าไหร่ คุณก็ยิ่งได้รับมากขึ้นเท่านั้น"
ดูเพิ่ม

อินเทอร์เน็ตมีม
อินเทอร์เน็ตฟอรัม
อิมเมจบอร์ด
วัฒนธรรมรีมิกซ์
ยูทูบพูป
แหล่งข้อมูลอื่น

นิยามแบบพจนานุกรมของ ชิตโพสติง ที่วิกิพจนานุกรม
วิกิมีเดียคอมมอนส์มีสื่อเกี่ยวกับ Shitposting
ชีวธรณีเคมี

ชีวธรณีเคมี (อังกฤษ: Biogeochemistry) คือการศึกษาเชิงวิทยาศาสตร์บนพื้นฐานกระบวนการทางเคมี, ฟิสิกส์, ธรณีวิทยา, และชีววิทยา รวมถึงการปฏิกิริยาซึ่งควบคุมองค์ประกอบของสิ่งแวดล้อมทางธรรมชาติ (รวมถึงชีวาลัย, อุทกภาค, บรรยากาศ และธรณีภาค) และวัฏจักรของสสารและพลังงานต่างๆ ซึ่งลำเลียงสารประกอบต่างๆ ในโลกทั้งในเวลาและอวกาศ ชีวธรณีเคมีเป็นวิทยาศาสตร์ระบบ
ชิน แจ-ฮา

| ชิน แจ-ฮา |
| --- | --- |

เกิด:  (1993-04-02) 2 เมษายน ค.ศ. 1993 (31 ปี) ประเทศเกาหลีใต้
การศึกษา: มหาวิทยาลัยดันกุก
อาชีพ: นักแสดง
ปีปฏิบัติงาน: 2013–ปัจจุบัน
ตัวแทน: เจไวด์คอมพานี

ชื่อเกาหลี
ฮันกึล: 신재하
ฮันจา: 신載夏
อาร์อาร์: Sin Jae-ha 
เอ็มอาร์: Sin Chae-ha 
 
เว็บไซต์: เว็บไซต์หลัก
ชิน แจ-ฮา (อังกฤษ: Shin Jae-ha; เกิด 2 เมษายน ค.ศ. 1993) เป็นนักแสดงชาวเกาหลีใต้
ผลงานการแสดง > ภาพยนตร์

| ปี ค> ศ. | เรื่อง | บทบาท | Ref>  |
| --- | --- | --- | --- |
| 2014 | ฟิวเจอร์เลสธิงส์ | ฮย็อน-ซู |  |
| 2014 | เซตมีฟรี | บ็อม-แท |  |
ผลงานการแสดง > เว็บซีรีส์

| ปี ค> ศ. | เรื่อง | บทบาท | Ref>  |
| --- | --- | --- | --- |
| 2015 | เกิร์ลส์เลิฟสตอรี | ชิน แจ-ฮา |  |
| 2016 | กอช, เดอะสแครีไนท์ | โอ ช็อง-มิน |  |
| 2017 | เทรซออฟดิแฮนด์ | คิม ฮง-ซิก |  |
แหล่งข้อมูลอื่น

Shin Jae-ha at In Next Trend (ในภาษาเกาหลี)
ชิน แจ-ฮา ที่ฮันซีเนมา
Shin Jae-ha ที่โคเรียนมูวีเดตาเบส
Shin Jae-ha ที่อินเทอร์เน็ตมูวีเดตาเบส
ชิซาโตะ โยโกตะ

| ชิซาโตะ โยโกตะ> ข้อมูลส่วนบุคคล |
| --- | --- |
ชื่อเต็ม: ชิซาโตะ โยโกตะ
ชื่อเล่น: ชี (チィ)
สัญชาติ:  ญี่ปุ่น
เกิด:  (1990-09-04) กันยายน 4, 1990 (34 ปี) โยโกฮามะ จังหวัดคานางาวะ ประเทศญี่ปุ่น
ส่วนสูง: 1.66 m (5 ft 5 in)*
น้ำหนัก: 51 kg (112 lb)
กระโดดตบ: 285 ซม.
บล็อก: 210 ซม.
ข้อมูล
ตำแหน่ง: มือเซ็ต
สโมสรปัจจุบัน: เจที มาร์เวลลัส
หมายเลข: 15
ชิซาโตะ โยโกตะ (อังกฤษ: 横田千里; อังกฤษ: Chisato Yokota; 4 กันยายน ค.ศ. 1990 – ) เป็นนักกีฬาวอลเลย์บอลหญิงชาวญี่ปุ่น เธอเกิดที่โยโกฮามะ จังหวัดคานางาวะ และมีชื่อเล่นคือ ชี (チィ) ปัจจุบันเธอทำหน้าที่ร่วมสังกัดเจที มาร์เวลลัส ในการแข่งขันวี.ชาลเลนจ์ลีก
ประวัติ

ชิซาโตะ โยโกตะ เกิดที่โยโกฮามะ จังหวัดคานางาวะ เธอได้เป็นมือเซ็ตของโรงเรียนมัธยมปลายชิริตสึทาจิบานะ คาวาซากิ จากจังหวัดคานางาวะ และได้ประสบความสำเร็จในการแข่งขันอินเตอร์ไฮ รอบคัดเลือก
ค.ศ. 2009 เธอได้เข้าร่วมสังกัดสโมสรไพโอเนียร์คางาโงเอะ ในการแข่งขันวอลเลย์บอลระบบ 9 คน
ส่วนในเดือนสิงหาคม ค.ศ. 2012 เธอได้ย้ายไปอยู่ร่วมสังกัดไพโอเนียร์เรดวิงส์ และได้รับการเปิดตัวในเดือนธันวาคมเมื่อครั้งที่พบกับทีมเด็นโซ่แอรีบีส์ในการแข่งขันวี.พรีเมียร์ลีก โดยในเดือนเดียวกันนี้ เธอได้เข้าร่วมการแข่งขันรอบรองชนะเลิศรายการชิงถ้วยพระราชทานสมเด็จพระจักรพรรดินี จากนั้น เธอก็ได้ทำหน้าที่แทนโคโยมิ โคมินางะ ที่ได้รับบาดเจ็บในฤดูกาลดังกล่าว ส่วนในลีกปีของถัดมา เธอก็ได้เป็นผู้เล่นตัวจริงในช่วงเริ่มต้นของทุกการแข่งขัน
เดือนตุลาคม ค.ศ. 2013 เธอสามารถพาทีมจังหวัดยะมะงะตะชนะการแข่งเทศกาลกีฬาแห่งชาติได้เป็นครั้งแรกในรอบ 12 ปี
เดือนพฤษภาคม ค.ศ. 2014 เธอได้ย้ายออกจากทีมไพโอเนียร์เรดวิงส์ และย้ายไปอยู่ร่วมสังกัดเจที มาร์เวลลัส ในเดือนกรกฎาคมของปีเดียวกันนี้
สังกัดสโมสร

ประวัติการร่วมทีม